ຊາວປະມົງ ອິນໂດເນເຊຍ ​ວ່າ ຕົນຖືກ​ບັງ​ຄັບ ໃຫ້ເຮັດວຽກ ແບບຂ້າທາດ
​ຊາວ​ປະມົງ ​ອິນ​ໂດ​ເນ​ເຊຍ​ ທີ່​ເຮືອ​ຫາ​ປາ​ຂອງ​ເຂົາ​ເຈົ້າ ​ຖືກ​ກັກ​ ໂດຍ​ເຈົ້າ​ໜ້າ​ທີ່ ​ອາ​ຟຣິກາ​ໃຕ້ ກ່າວ​ວ່າ ​ເຂົາ​ເຈົ້າ​ຖືກບັງຄັບ ໃຫ້​ເຮັດ​ວຽກ ​​ແບບ​ຂ້າ​ທາດ.
ພວກຊາວປະມົງອິນໂດເນເຊຍຫຼາຍສິບຄົນ ທີ່ເຮືອຫາປາຂອງ ເຂົາເຈົ້າຖືກກັກໄວ້ໂດຍບັນດາເຈົ້າໜ້າທີ່ອາຟຣິກາໃຕ້ໃນຂໍ້ຫາ ຖານທຳການປະມົງທີ່ຜິດກົດໝາຍ ກ່າວວ່າ ພວກເຂົາເຈົ້າຖືກ ບັງຄັບເຮັດວຽກໃນສະພາບການແບບຂ້າທາດ ພວກຊາວປະມົງ 75 ຄົນຖືກກັກຂັງໄວ້ໃນເຮືອລາກອວນຫາ ປາ 7 ລຳຢູ່ນອກຝັ່ງທະເລເມືອງ Cape Town ເປັນເວລາ 3 ເດືອນຈົນຮອດເວລາພວກເຈົ້າໜ້າທີ່ປະຈຳທ້ອງຖິ່ນອາຟຣິກາ ໃຕ້ອະນຸຍາດໃຫ້ພວກເຂົາເຈົ້າເຂົ້າຫາຝັ່ງໄດ້ໃນວັນເສົາຜ່ານ ມານີ້ ພວກເຈົ້າໜ້າທີ່ອາຟຣິກາ ໄດ້ຈັບກຸມພວກກັບຕັນເຮືອປະມົງໄວ້ ແລະທຳອິດບໍຍອມໃຫ້ພວກລູກເຮືອເຂົ້າໄປໃນອາຟຣິກາໃຕ້ ເພາະວ່າພວກເຂົາເຈົ້າບໍ່ມີເອກະສານເຂົ້າເມືອງທີ່ຖືກຕ້ອງຕາມກົດໝາຍ ໃນເວລາຕໍ່ມາ ພວກເຈົ້າໜ້າທີ່ໄດ້ອະນຸຍາດໃຫ້ພວກຊາວປະມົງເຫຼົ່ານີ້ ເຂົ້າຝັ່ງໄດ້ ຫຼັງຈາກທາງສື່ມວນຊົນອາຟຣິກາໃຕ້ລາຍງານໃຫ້ຊາບວ່າ ພວກຊາວປະມົງເຫຼົ່ານີ້ຍັງມີອາຫານກິນແຕ່ພຽງເລັກນ້ອຍ ໃນເວລາພວກເຂົາເຈົ້າຖືກກັກຂັງໄວ້ໃນເຮືອໃນອ່າວ Cape Townຢູ່ນັ້ນ ຊາວປະມົງຄົນນຶ່ງກ່າວຕໍ່ອົງການຂ່າວຝຣັ່ງວ່າ ລາວໄດ້ເຮັດວຽກຫຼາຍຊົ່ວໂມງ ໂດຍບໍ່ໄດ້ຮັບຄ່າຈ້າງ ໃນຂະນະທີ່ເຮືອລາກອວນຂອງລາວຖືກກັກໄວ້ຢູ່ໃນທະເລນັ້ນ